**SUSITARIMAS Nr. 2 DĖL PAPILDOMŲ DARBŲ**

**PRIE SUTARTIES NR. S-378**

2024-09-03

**AB „Via Lietuva“**, (buvęs pavadinimas – akcinė bendrovė Lietuvos automobilių kelių direkcija) atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**AB „Eurovia Lietuva“,** atstovaujama šį dokumentą pasirašančio įgalioto bendrovės darbuotojo (toliau - **Rangovas**)

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2024-04-18 Šalys sudarė pirkimo sutartį Nr. S-378 (toliau – **Sutartis**), projekte „Magistralinio kelio A6 Kaunas–Zarasai–Daugpilis, krašto kelio Nr. 143 Jonava–Žasliai–Kalniniai Mijaugonys rekonstravimas ir Jonavos aplinkkelio statyba (I etapas)“;
2. Sutarties pagrindu Rangovas AB „Eurovia Lietuva“ įsipareigojo parengti darbo projektą ir atlikti paruošiamuosius rangos darbus, atlikti numatytus statybos darbus, perduoti Užsakovui parengtą išpildomąją dokumentaciją ir gauti statybos užbaigimo aktą (toliau – **Darbai**), o Užsakovas – tinkamai ir laiku atsiskaityti;
3. Sutarties vykdymo metu išnagrinėjus magistralinio kelio A6 Kaunas–Zarasai–Daugpilis, krašto kelio Nr. 143 Jonava–Žasliai–Kalniniai Mijaugonys rekonstravimas ir Jonavos aplinkkelio statyba (I etapas) projektinę dokumentaciją, nustatė, kad: 2024 m birželio 06 d. Kultūros paveldo departamentas prie Kultūros ministerijos Kauno teritorinis skyrius raštu Nr. (12.30-K)2K-1493 „Dėl archeologinių tyrimų“, kreipėsi į statybos dalyvius, kuriame nurodyta, jog vadovaujantis 2011-08-16 Kultūros ministro įsakymu Nr. ĮV-538 patvirtinto Paveldo tvarkybos reglamento PTR 2.13.01:2022 „Archeologinio kultūros paveldo tvarkyba“ (toliau – PTR 2.13.01:2022) III skyriaus nuostatomis, teigiančiomis, kad „Archeologiniai tyrimai privalomi, kai: <...> 7.8. numatoma vykdyti didelės apimties žemės judinimo darbus (rengiant karjerus, kasti tvenkinius, tiesti susisiekimo komunikacijas, inžinerinius tinklus bei statyti jiems funkcionuoti būtinus statinius ir kt.), keičiant reljefą daugiau nei 1 ha plote“ būtina objekte atlikti žvalgomuosius archeologinius tyrimus, dėl ko atsirado poreikis atlikti papildomus darbus (patvirtintas Darbų pakeitimo aktas Nr. 2.) ir šiems darbams skirti papildomą finansavimą **15 200,00** Eur be PVM.
4. Vadovaudamosi Sutarties XII skyriumi „Papildomi darbai ir neatliekami darbai. Sutarties keitimo tvarka“, Šalys susitarė dėl galimybės pakeisti Sutarties kainą dėl atsiradusių papildomų darbų;

Šalys, remdamosi Sutarties 139, 143 punktu bei Lietuvos Respublikos viešųjų pirkimų įstatymo 89 str. 2 d., sudaro šį susitarimą dėl papildomų darbų (toliau – **Susitarimas**), kuriuo susitaria dėl toliau nurodytų sąlygų:

1. Šalys susitaria dėl papildomų darbų atlikimo ir jų apmokėjimo:
   1. viso papildomų darbų kaina su PVM yra 18 392,00 Eur (aštuoniolika tūkstančių trys šimtai devyniasdešimt du eurai 00 ct.).
   2. papildomų darbų kaina be PVM yra 15 200,00 Eur (penkiolika tūkstančių du šimtai eurų 00 ct.).
   3. 21 proc. PVM yra 3192,00 Eur (trys tūkstančiai vienas šimtas devyniasdešimt du eurai 00 ct.).
2. Šalys, atsižvelgusios į visus papildomus susitarimus prie Sutarties dėl papildomų darbų ir šį Susitarimą Nr. 2, susitaria pakeisti Sutartyje numatytą Sutarties kainą:
   1. Nauja Sutartie kaina be PVM: 4.125.448,48 Eur (keturi milijonai vienas šimtas dvidešimt penki tūkstančiai keturi šimtai keturiasdešimt aštuoni eurai 48 ct.);
   2. 21 proc. PVM kaina: 866.344,18 Eur (aštuoni šimtai šešiasdešimt šeši tūkstančiai trys šimtai keturiasdešimt keturi eurai 18 ct);
   3. Nauja Sutarties kaina su PVM: 4.991.792,66 (keturi milijonai devyni šimtai devyniasdešimt vienas tūkstančiai septyni šimtai devyniasdešimt du eurai 66 ct.)
3. Šalys susitaria, kad dėl papildomų darbų yra suteikiamas 22 kalendorinių dienų papildomas darbų atlikimo terminas.
4. Rangovas įsipareigoja, pagal šiame Susitarime patikslintą Sutarties kainą atitinkamai pakeisti Sutarties sąlygų įvykdymo užtikrinimo priemonės sumą bei statinio statybos, rekonstravimo, remonto, atnaujinimo (modernizavimo), griovimo ir kultūros paveldo statinio tvarkomųjų statybos darbų ir civilinės atsakomybės privalomojo draudimo sumą.
5. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
6. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
7. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
8. Susitarimas yra neatskiriama ir sudėtinė Sutarties dalis.
9. Susitarimo priedai:

9.1. Priedas Nr. 1 - Darbų pakeitimo aktas Nr. 1

|  |  |
| --- | --- |
| UŽSAKOVAS  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | RANGOVAS  **AB „Eurovia Lietuva“**  Liepkalnio g. 85, LT-02120 Vilnius  Įmonės kodas 121949798  PVM kodas LT219497917  El. p. eurovia@eurovia.lt  A.s. Nr. LT36 2140 0300 0060 9614  AS Luminor Bank  Dokumentą pasirašantis įgaliotas bendrovės darbuotojas |